Ego Alaydis ducissa, mater ducis Burgundie, notum facio universis presentes litteras inspecturis quod ego dedi, concessi et tradidi pro remedio anime mee et antecessorum meorum in puram et perpetuam elemosinam Deo et conventui sanctimonialium Loci Dei nemus meum quod dicitur Monteinmont, quod situm est inter villam d’Eschavrone et grangiam que dicitur Suylley, quod nemus acquisivi a Johanne dicto la pique tunc domicello. Dictam vero donationem ita feci puram quod nichil juris michi vel successoribus meis retinui. Et ut hoc ratum et firmum in posterum habeatur, supradictis sanctimonialibus presentes litteras tradidi sigilli mei munimine roboratas. Actum anno Domini Mo CCo quadragesimo octavo, mense octobri.